stanford-oval/wikipedia huggingface dataset:
Espoon kaupunginarkisto

Espoon kaupunginarkiston sisäänkäynti kauppakeskus Entressen 3. kerroksessa.
Espoon kaupunginarkisto kauppakeskus Entressessä.
Espoon kaupunginarkisto on Espoon kaupungin konsernipalveluyksikkönä toimiva kunnallinen arkisto joka toimii myös kotiseutuarkistona.
Vuosien 1865 ja 1873 kunnallisasetuksissa luotiin nykyisenkaltaiset kunnat. Maaseudulla kunnan hallintoelin oli kuntakokouksen asettama kunnallislautakunta. Espoon kaupunginarkistossa säilytetään kuntakokouksen pöytäkirjoja vuodesta 1868 alkaen.
Hallinnon tehtäviä hoitivat aluksi kunnan johtavat luottamushenkilöt. Espoon tehtävien määrä kasvoi kuitenkin niin paljon että vuonna 1914 oli palkattava kamreeri kunnan palvelukseen. Kamreerille annettiin kahdeksan tehtävää joista yksi oli kunnan arkiston ja kanslian hoito. Kunnallinen arkisto on aina toiminut Espoon keskuksen alueella. Vuonna 1931 rakennettiin kunnantalo johon sijoitettiin myös arkisto.
Espoon kunnallishallinnon asiakirjojen määrä on vuosien varrella kasvanut suhteessa kunnan väkiluvun kasvuun. Kunnantalo kävi pieneksi ja vuonna 1972 valmistui uusi kaupungintalo arkistotiloineen. Vuonna 2009 kaupunginarkisto muutti uusiin toimitiloihin kauppakeskus Entressessä.
Kaupunginarkisto toimii Espoon kaupungin keskusarkistona. Vuonna 2009 kaupunginarkistoon oli arkistoituna noin 4500 hyllymetriä asiakirjoja .
1 2  Elina Rantalainen: Espoon kaupunginarkiston 4500 hyllymetriä muuttaa Helsingin Sanomat.  17.2.2009. Viitattu 3.7.2024.
Rami Jokinen

Rami Juhani Jokinen (s. 27. tammikuuta 1985 Tuusula) on suomalainen pikajuoksija. Jokinen edustaa HIFK Friidrott -seuraa. Ennen HIFK:ta hän edusti Helsingin Kisa-Veikkoja. Hänen valmentajinaan on toiminut Timo Aumanen ja Mikko Kaipainen, kaudelle 2008 valmennusvastuun otti vaasalainen juoksuvalmentaja Mikael Bäck.
Jokisen ennätys 100 metrin juoksussa on 10,53 sekuntia, jonka hän juoksi Tampereen Eliittikisoissa 20.6.2007 yhden metrin myötätuuleen. 200 metrin juoksun ennätys on 21,38 sekuntia 0,3 metrin myötätuuleen, jonka hän juoksi Lappeenrannan Kalevan kisoissa 2007, sijoittuen SM-pronssille. Jyväskylässä 2006 hän sai samalla matkalla SM-hopeaa. Hallikisoissa 60 metrin ennätys on 6,80 sekuntia juostuna 2007 sisäratojen Suomen-mestaruuskilpailuissa.
Jokinen kuului Suomen joukkueeseen, joka sai pronssia 22-vuotiaiden EM-kilpailujen 4 × 100 metrin viestissä Debrecenissä 2007. Aikuisten maaottelussa hän kilpaili ensimmäisen kerran 2006.
Jokinen suoritti varusmiespalveluksen Lahden urheilukoulussa ja opiskelee tällä hetkellä Vaasan yliopistossa Kauppatieteellisessä tiedekunnassa.
Rami Eskelinen

| Rami Eskelinen> Henkilötiedot |
| --- | --- |
Syntynyt: 14. elokuuta 1967 (ikä 57)
Muusikko
Tyylilajit:  jazz
Soittimet:  rummut
Yhtyeet:  Trio Töykeät Espoo Big Band Big Bad Family
  [ Muokkaa Wikidatassa ] [ ohje ]  
Rami Kalevi Eskelinen (s. 14. elokuuta 1967 Helsinki) on suomalainen rumpali, joka soitti muun muassa jazzyhtye Trio Töykeissä.
Eskelinen aloitti rumpujensoiton muusikkoisänsä innostamana. Vuonna 1982 hän aloitti opiskelun Oulunkylän pop- & jazzkonservatoriossa ja soitti kesäisin muun muassa Tapani Kansan ja Meiju Suvaksen yhtyeissä. Valmistuttuaan vuonna 1988 Oulunkylän pop- & jazzkonservatoriosta hän siirtyi jatko-opintoihin Sibelius-Akatemiaan ja samana vuonna perustettiin Trio Töykeät. Vuodesta 1990 vuoteen 1993 Eskelinen opiskeli Yhdysvalloissa New Yorkin Manhattan School of Musicissa.
Trio Töykeiden lisäksi Eskelinen on soittanut muun muassa Espoo Big Bandissa, Big Bad Familyssä sekä Jukka Gustavsonin ja Laura Sippolan yhtyeissä. Ulkomaisista muusikoista hän on soittanut muun muassa pianisti Gil Evansin ja trumpetisti Lew Soloffin yhtyeissä. Hän on opettanut rumpujen soittoa Espoon pop- & jazzopisto Ebelissä vuodesta 1996.
Quodlibet

Quodlibet (lat. quod, "mitä" ja libet, "vapaasti") on musiikkikappale, joka yhdistelee useita eri, yleensä aikansa suosittuja, melodioita kontrapunktisesti. Mahdollisesti tunnetuin quodlibet sisältyy Johann Sebastian Bachin Goldberg-muunnelmiin viimeisenä, eli kolmantenakymmenentenä, muunnelmana.
RN Zeffiro (1927)

| RN Zeffiro |
| --- | --- |


Aluksen vaiheet
Rakentaja:  Ansaldo, Genova
Kölinlasku:  29. huhtikuuta 1925
Laskettu vesille:  27. toukokuuta 1927
Palveluskäyttöön:  15. toukokuuta 1928
Poistui palveluskäytöstä:  upotettu 5. heinäkuuta 1940
Tekniset tiedot
Uppouma:  1 090 t (standardi) 1 700 t (kuormattu)
Pituus:  93,2 m (kokonaispituus)
Leveys:  9,2 m
Syväys:  3 m
Koneteho:  40 000 shp
Nopeus:  36 solmua
Miehistöä:  179
Aseistus
Aseistus:  4 × 120 mm tykkiä kaksiputkisina asennuksina 2 × 40 mm ilmatorjuntatykkiä 2 × 13,2 mm ilmatorjuntakonekivääriä 6 × 533 mm torpedoputkea 52 × miinaa
RN Zeffiro (ital. Regia Nave Zeffiro) oli Italian kuninkaallisen laivaston Turbine-luokan hävittäjä toisessa maailmansodassa.
Valmistus

Alus tilattiin Genovasta Ansaldolta, missä köli laskettiin 29. huhtikuuta 1925. Alus laskettiin vesille 27. toukokuuta 1927 ja liitettiin laivastoon 15. toukokuuta 1928.
Palvelus

Alus upotettiin 5. heinäkuuta 1940.
Qunduzin lentoasema

Qunduzin lentoasema (IATA: UND, ICAO: OAUZ) on lentoasema Qunduzin maakunnassa, Afganistanissa. Lentoasema palvelee Qunduzin kaupunkia. Lentoasemalla on yksi 1 783 metriä pitkä ja 45 metriä leveä kiitotie ja sitä käyttää ISAF sekä lentoyhtiöt Kam Air ja Pamir Airways, jotka liikennöivät lentoasemalta maan pääkaupunkiin Kabuliin.
Quo Vadis (ravintola)

| Quo Vadis |
| --- | --- |
Perustettu:  1926
Perustaja:  Pepino Leoni
Kotipaikka:  Dean Street, Lontoo
Omistaja:  Sam ja Eddie Hart
Kotisivu:  www.quovadissoho.co.uk
Infobox OKVirheellinen NIMI-arvo: 
Quo Vadis on ravintola Sohon alueella Lontoossa. Se sijaitsee Dean Streetillä samassa rakennuksessa, jossa Karl Marx asui vuosina 1851–1856. Ravintolan perusti italialainen Pepino Leoni vuonna 1926, mutta nykyään sen ruokalista on moderni brittiläinen. Ravintolan omistavat veljekset Sam ja Eddie Hart. 1990-luvulla omistajakuntaan kuului taiteilija Damien Hirst. Ravintolan ulko-oven oikealla puolella sijaitsee yksi Lontoon nenistä.
Ravintola
Quo Vadis on saanut hyviä arvosteluja ravintolakriitikoilta, ja muun muassa Gordon Ramsay on kehunut sitä suosikkiravintolakseen.
RN Vittorio Veneto (1937)

| RN Vittorio Veneto |
| --- | --- |
 Vittorio Veneto Spartiventon taistelussa

Aluksen vaiheet
Rakentaja:  Cantieri Riuniti dell'Adriatico, Trieste, Italia
Kölinlasku:  28. lokakuuta 1934
Laskettu vesille:  25. heinäkuuta 1937
Palveluskäyttöön:  28. huhtikuuta 1940
Poistui palveluskäytöstä:  1. helmikuuta 1948
Loppuvaihe:  romutettu
Tekniset tiedot
Uppouma:  44 324 t (standardi) 46 486 t (kuormattu)
Pituus:  224,5 m
Leveys:  32,9 m
Syväys:  10,5 m
Koneteho:  140 000 ihp (100 MW)
Nopeus:  31,5 solmua (58 km/h)
Miehistöä:  1 830
Aseistus
Aseistus:  9 × 381 mm/L50 -tykkiä kolmoistorneissa 12 × 155 mm/L55 -tykkiä kolmoistorneissa 12 × 90 mm/L50 -ilmatorjuntatykkiä 20 × 37 mm ilmatorjuntatykkiä 30 × 20 mm ilmatorjuntatykkiä
RN Vittorio Veneto (ital. Regia Nave Vittorio Veneto) oli Italian kuninkaallisen laivaston Vittorio Veneto -luokan taistelulaiva toisessa maailmansodassa.
Valmistus

Alus tilattiin Cantieri Riuniti dell'Adriaticolta (CRDA) Triestestä, missä köli laskettiin 28. lokakuuta 1934. Alus laskettiin vesille 22. heinäkuuta 1937 ja valmistui 28. huhtikuuta 1940.
Palvelus

Alukseen osui maaliskuussa 1941 Y-tornin kohdalle lentokoneesta laukaistu torpedo Matapanin taistelussa, minkä seurauksena  se oli telakalle korjattavana elokuuhun. Vain pari kuukautta myöhemmin Britannian kuninkaallisen laivaston sukellusveneen HMS Urgen laukaisemat kaksi torpedoa osuivat lähes samaan kohtaan. Alus oli telakalla maaliskuuhun 1942.  Kesäkuussa 1943 alus vaurioitui lievästi ilmahyökkäyksessä La Speziaan. Italian antauduttua alus siirtyi Maltalle, mistä se palautettiin Italialle 1946. Seuraavana vuonna se luovutettiin sotakorvauksena Yhdistyneelle kuningaskunnalle ja romutettiin 1948-1950.
Quo vadis (täsmennyssivu)

Quo vadis tarkoittaa seuraavia asioita:
Quo vadis, Domine?, latinankielinen lentävä lause
Quo vadis, Henryk Sienkiewiczin historiallinen romaani
Quo Vadis, Mervin LeRoyn elokuva Sienkiewiczin romaanin pohjalta vuodelta 1951
Quo Vadis (ravintola), lontoolainen ravintola
Teatteri Quo Vadis, suomalainen teatteri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Quo vadis”, voi hakea sivunnimihaulla, laajalla sivunnimihaulla tai tekstihaulla.
Rahel Varnhagen von Ense

Rahel Varnhagen von Ense
Rahel Antonie Friederike Varnhagen von Ense, usein vain Rahel, (19. toukokuuta 1771 Berliini – 7. maaliskuuta 1833 Berliini) oli saksalainen salonginpitäjä.
Rahel Varnhagen von Ensen isä oli kauppias Levin-Marcus ja veli kirjailija Ludwig Robert. Hänen puolisonsa oli Karl August Varnhagen von Ense.
Varnhagen von Ense sai nuorena monipuolista opetusta musiikissa ja kirjallisuudessa. Hän eläytyi Goethen ideamaailmaan ja oli merkittävän kulttuuripiirin keskipiste. Hän tutustui Karl August Varnhagen von Enseen 1808, ja he avioituivat 1814. Sotavuonna 1813 hän toimi haavoittuneiden hoitajana ja pani alkuun ensimmäisen naisliikkeen.
Varnhagen von Ensen aikalaisille lähettämien kirjeiden kautta on jälkimaailma päässyt todistamaan hänen poikkeuksellista lahjakkuuttaan. Hänen aforistiset ajatuksensa eri aiheista pureutuvat asian ytimeen, ja hän tunnistaa erehtymättä ajan liikehdintää. Hänellä oli suuri vaikutus aikalaisiin, ja hänen kotinsa oli monien merkkihenkilöiden kokoontumispaikka. Hänen puolisonsa kirjoitti hänestä kirjat Rahel, ein Buch des Andenkens für ihre Freunde (1833, Hans Landsbergin muokkaama laitos 1904; alkuperäislaitoksen mukainen: Berlin: Matthes & Seitz 2010) ja Galerie von Bildnissen aus Rahels Umgang und Briefwechsel (1836).
Kirjallisuutta

Helmi Krohn, Naisia: elämäkerrallisia kuvia, Otava 1918 (artikkeli Rahel Varnhagen von Ense)
Rahel, ein buch des andenkens für ihre freunde (1833, Hans Landsbergin muokkaama laitos 1904; alkuperäislaitoksen mukainen: Berlin: Matthes & Seitz 2010)
Ein Buch des Andenkens für ihre Freunde 1 Digitalisat und Volltext im Deutschen Textarchiv
Ein Buch des Andenkens für ihre Freunde 2 Digitalisat und Volltext im Deutschen Textarchiv
Ein Buch des Andenkens für ihre Freunde 3 Digitalisat und Volltext im Deutschen Textarchiv
Aiheesta muualla

Kuvia tai muita tiedostoja aiheesta Rahel Varnhagen von Ense Wikimedia Commonsissa
FS Vauquelin (1931)

| Vauquelin |
| --- | --- |

Aluksen vaiheet
Rakentaja:  Atelier et Chanteliers de France, Dunkerque
Kölinlasku:  13. maaliskuuta 1930
Laskettu vesille:  29. maaliskuuta 1931
Palveluskäyttöön:  3. marraskuuta 1933
Poistui palveluskäytöstä:  miehistönsä upottama 27. marraskuuta 1942 Toulonissa
Tekniset tiedot
Uppouma:  2 400 t
Pituus:  129 m
Leveys:  11,84 m
Syväys:  4,97 m
Koneteho:  64 000 shp
Nopeus:  36 solmua
Miehistöä:  220
Aseistus
Aseistus:  5 × 138 mm Mle 1927 tykkiä 4 × 37 mm ilmatorjuntatykkiä 4 × 13 mm ilmatorjuntakonekivääriä 7 × 550 mm torpedoputkea
Vauquelin oli Ranskan laivaston 1933 valmistunut Vauquelin-luokan hävittäjä toisessa maailmansodassa.
Valmistus

Alus tilattiin Dunkerquesta Atelier et Chantiers de Francelta, missä köli laskettiin 13. maaliskuuta 1930. Alus laskettiin vesille 29. maaliskuuta 1931 ja otettiin palvelukseen 3. marraskuuta 1933.
Palvelus

Joulukuussa 1940 alukselle asennettiin brittiläisvalmisteinen kaikuluotain. Aluksen ilmatorjuntaa vahvistettiin Norjan taisteluista saatujen kokemusten perusteella. Se muutettiin sukellusveneidentorjuntaan soveltuvaksi lisäämällä syvyyspomminheittimet neljännen savuhormin kohdalle.
Kesäkuussa 1941 alus kuljetti Syyriaan aseita ja ammuksia. Matkan aikana se vaurioitui lievästi. Se palasi heinäkuussa Guépardin kanssa Touloniin.  Aluksen miehistö upotti aluksensa 27. marraskuuta 1942 Toulonissa annetun määräyksen mukaisesti. Se tuhoutui pelastuskelvottomaksi ja romutettiin.
Euroopan kylmäaalto 2012

Kartta keskilämpötilan poikkeamista 25. tammikuuta – 1. helmikuuta väliseltä ajalta.
Euroopan kylmäaalto 2012 oli kylmä aalto, joka alkoi 27. tammikuuta 2012 ja toi lunta sekä kylmiä lämpötiloja suureen osaan Eurooppaa. Koko aallossa raportoitiin saaneen surmansa 824 ihmistä. Erittäin kylmiä lämpötiloja mitattiin monin paikoin Itä-Euroopan maissa, joissa lämpötila laski jopa alle −35 asteen. Koko kylmyysaallon matalin lämpötila, −42,7 astetta, mitattiin Suomessa.[lähde? ]
Afrikka

Kylmäaalto näkyi myös ainakin Pohjois-Afrikan Algeriassa ja Libyassa siellä hyvin harvinaisen lumipeitteen merkeissä.
Aiheesta muualla

Kuvia tai muita tiedostoja aiheesta Euroopan kylmäaalto 2012 Wikimedia Commonsissa
Talvea 2012 Bukarestissa, Romaniassa.
Lumisade Piazza del Popololla, Roomassa.
Redovino Rizzardo

Redovino Rizzardo CS (12. huhtikuuta 1939 Benito Gonçalves – 6. marraskuuta 2016) oli brasilialainen roomalaiskatolinen piispa. Hänet vihittiin papiksi 9. heinäkuuta 1967 ja nimitettiin Douradosin hiippakunnan koadjuuttoripiispaksi 3. tammikuuta 2001. Piispaksi vihkiminen seurasi 25. maaliskuuta. Pääkonsekraattorina toimi Alberto Johannes Först, jota avustivat Pedro Ercílio Simon ja Laurindo Guizzardi.
5. joulukuuta 2001 Rizzardosta tuli Douradosin piispa.
Rakkausseikkailu 2007

| Rakkausseikkailu 2007 Annika Eklund |
| --- | --- | --- |

Studioalbumin tiedot
 Äänitetty : 2007
 Julkaistu: 2007
 Tyylilaji: iskelmä, pop
 Levy-yhtiö: Warner Music Finland
Listasijoitukset
  Suomen virallinen lista: 24.
Annika Eklundin muut julkaisut
| Shanghain valot 2006 | Rakkausseikkailu 2007 2007 | Valonarkaa 2009 |
Rakkausseikkailu 2007 on vuonna 2007 julkaistu Annika Eklundin neljäs pitkäsoitto. Levy sisälsi Kerkko Koskisen säveltämät hitit "Ole hiljaa ja suutele mua", "Rakkausseikkailu 2007" ja "Afrikan tähti". Myös iskelmäkonkari Esa Nieminen sävelsi kappaleita albumille. Levy valittiin radiokanavien äänestyksessä heinäkuussa Kuukauden Levyksi.
Albumi nousi Suomen virallisen listan sijalle 24.
Kappaleet

Rakkausseikkailu 2007 (säv. ja sov. Kerkko Koskinen, san. Kyösti Salokorpi) – 3.45
Eiliseen tahdon uudestaan (säv. ja sov. Esa Nieminen, san. Jari Salonen) – 3.51
Ole hiljaa ja suutele mua (säv. ja sov. Kerkko Koskinen, san. Kyösti Salokorpi) – 3.26
Sinua ilman (säv. ja sov. Esa Nieminen, san. Pauli Ylitalo) – 3.35
Afrikan tähti (säv. ja sov. Kerkko Koskinen, san. Kyösti Salokorpi) – 3.51
Täysin maassa oon (No Regrets at All) (säv. Michael Gravin/Verhees, suom. san. Jari Salonen, sov. Esa Nieminen) – 3.57
Unien maailmassa (säv. ja san. Tomi Salmi, sov. Ilkka Wirtanen, Tomi Salmi) – 3.43
Sinut tunnen (säv. Ile Kallio, san. Kaija Kärkinen, sov. Esa Nieminen) – 3.34
Treffit tuulikaapissa (säv. ja sov. Esa Nieminen, san. Sinikka Svärd) – 3.58
Joka päivä sinun (säv. ja sov. Esa Nieminen, sam Pauli Ylitalo) – 4.14
Lähde sinä ensiksi (säv. ja sov. Esa Nieminen, san. Harri Rinne) – 3.42
Suudellaan (säv. Tomi Aholainen, san. Sinikka Svärd, sov. Ilkka Wirtanen, Tomi Aholainen) – 3.06
Evrymenés (Lárisa)

| Evrymenés Ευρυμενές |
| --- | --- |
 Kunnallisyksikön sijainti
 Evrymenés
 Koordinaatit: 39°52′N, 22°44′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Agiá
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  220202
Väkiluku (2011):  1 939
Aikavyöhyke:  UTC+2
 – Kesäaika:  UTC+3
Postinumero:  400 07
Suuntanumero(t):  24950
Rekisterikilpi:  RI
Infobox OKVirheellinen NIMI-arvo: 
Evrymenés (kreik. Ευρυμενές, kath.kreik. Ευρυμεναί, Evrymenaí; virallisesti Δημοτική Ενότητα Ευρυμενών, Dimotikí Enótita Evrymenón) on yksi Agián kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 1 939 (vuonna 2011).
Evrymenéen kunnallisyksikkö käsittää Agián kunnan pohjoisosan Egeanmeren rannalla. Se on ottanut nimensä alueella sijainneelta antiikin ajan Eurymenain kaupungilta. Kunnallisyksikön suurin asutus on Omólion kylä. Evrymenés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agián kuntaan yhdessä Lakéreian ja Melívoian kanssa, jolloin se muuttui uuden kunnan kunnallisyksiköksi.
Kunnallisyksikön osat

Evrymenéen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Karítsa | Agía Paraskeví | 2 |
| Karítsa | Karítsa | 436 |
| Karítsa | Kókkino Neró | 95 |
| Karítsa | Platiá Ámmos | 3 |
| Omólio | Omólio (Omóli) | 606 |
| Palaiópyrgos | Alexandriní | 83 |
| Palaiópyrgos | Palaiópyrgos | 161 |
| Palaiópyrgos | Stríntzios | 0 |
| Stómio | Apóstolos Pávlos | 0 |
| Stómio | Kataskinóseis Agíou Dimitríou | 0 |
| Stómio | Moní Agíou Dimitríou (luostari) | 0 |
| Stómio | Stómio | 553 |
Yhteensä: 1 939
Eudes (Ranska)

| Eudes I |
| --- | --- |
 
Länsifrankkien kuningas
Valtakausi:  888–898
Edeltäjä:  Kaarle Paksu
Seuraaja:  Kaarle Yksinkertainen

Syntynyt:  n. 857
Kuollut:  1. tammikuuta 898
Puoliso:  Théodrate of Troyeslainen
Suku:  Robertien dynastia
Isä:  Robert Vahva
Äiti:  Adelaide Toursilainen
Eudes I (usein myös Odo I, 858–860 – 1. tammikuuta 898) oli Pariisin, Ranskan ja Troyesin kreivi ja frankkien kuningas. Hänet voideltiin kaksi kertaa kuninkaaksi vuosina 888–898, jollainen toisto oli poikkeuksellista. Hän oli ensimmäinen hallitsija niin sanotusta Robertien dynastiasta, joka jatkui Kapetingien dynastiana.
Tausta

Kuningas Odon isä oli Neustrian herttua/rajakreivi ja Anjoun kreivi Robert Vahva ja eräiden lähteiden mukaan hänen äitinsä Adélaïde olisi ollut frankkien kuninkaan Ludvig I Hurskaan ja tämän puolison Ermengarden tytär. Robert Vahva oli Kaarle Kaljun taistelutoveri tämän taistellessa viikinkejä vastaan (missä hän sai myös surmansa vuonna 866). Robertin pojat Eudes ja Robert olivat liian nuoria seuraamaan häntä maa-alueiden lääninherrana, ja vasta kun Eudes tuli täysi-ikäiseksi hänelle annettiin – ikään kuin korvaukseksi – Pariisin kreivikunta.
Taistelu vallasta

Frankkien kuninkaana toimi Kaarle Paksu (884–887), joka lopulta joutui luovuttamaan valtansa Odolle. Tämä tapahtui viikinkejä vastaan käydyn Pariisin piirityksen (885–886) jälkeen. Piirityksen yhteydessä Odon onnistui päästä karkuun piiritetystä kaupungista ja lähteä hakemaan apua Kaarle Paksulta Saksasta. Tämä saapuikin vahvan armeijan kanssa Pariisin liepeille Montmartrelle, mutta ei uskaltanut lähteä taisteluun viikinkejä vastaan, vaan piti parempana neuvotella asiasta käyttäen keinoina rahaa ja Burgundin maakunnan ryöstämisen sallimista.
Valtaan tulo

Valtakunnan suuret vasallit kokoontuivat jo toisen kerran kolmen vuoden sisällä valitsemaan frankeille kuningasta. He päättivät Kaarle Paksun syrjäyttämisestä ja samalla he valitsivat Odon uudeksi frankkien kuninkaaksi vuonna 888 – Kaarle Yksinkertaisen sijasta, joka olisi tuolloin ollut ainoa niin sanotusti laillinen Frankkien valtakunnan perillinen.
Eudes kruunattiin ensimmäisen kerran frankkien kuninkaaksi Compiègnessä helmikuussa 888.
Vallassa pysyminen

Eudes joutui uudelleen taistelemaan viikinkejä vastaan ja voitti heidät Montfauconin taistelussa Argonnessa. Tämän jälkeen hänen oli taisteltava valtakunnan suuria vasalleja vastaan. Heidätkin Eudes voitti, eikä perinteiseen tapaan ollut kovinkaan armelias kapinoijia kohtaan.
Nyt olivat vuorossa Kaarle Yksinkertaisen kannattajat, jotka eivät voineet hyväksyä karolingisukuisen hallitsijan syrjäyttämistä. Eudes voitti heidätkin Burgundissa, mutta antoi heille hyvitystä ja luovutti Kaarlelle alueet Reinin ja Seinen väliltä ja piti itsellään kaiken muun. Lisäksi hän suostui tekemään Kaarlesta vallanperijän jälkeensä.
Eudes kuoli lapsettomana 898 ja Kaarle Yksinkertainen seurasi häntä valtaistuimella.
Evrymenés (Ioánnina)

| Evrymenés Ευρυμενές |
| --- | --- |
 Kunnallisyksikön sijainti
 Evrymenés
 Koordinaatit: 39°42′N, 20°40′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Zítsa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  180503
Väkiluku (2011):  1 009
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Evrymenés (kreik. Ευρυμενές, kath.kreik. Ευρυμεναί, Evrymenaí; virallisesti Δημοτική Ενότητα Ευρυμενών, Dimotikí Enótita Evryménon) on yksi Zítsan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 1 009 (vuonna 2011).
Evrymenéen kunnallisyksikkö käsittää alueen Zítsan kunnan keskiosissa. Se on ottanut nimensä antiikin ajan Eurymenain kaupungilta. Kunnallisyksikön suurin asutus on Klimatián kylä. Evrymenés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zítsan kuntaan yhdessä Ekálin, Molossoín ja Pasarónaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Evrymenéen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Delvinakópoulo | Delvinakópoulo | 43 |
| Delvinakópoulo | Spílaio | 7 |
| Klimatiá | Klimatiá | 496 |
| Kokkinóchoma | Kokkinóchoma | 37 |
| Lefkothéa | Lefkothéa | 76 |
| Paliourí | Paliourí | 156 |
| Ráiko | Ráiko | 24 |
| Soulópoulo | Mikró Soulópoulo | 20 |
| Soulópoulo | Soulópoulo | 25 |
| Vasilópoulo | Kastrí | 40 |
| Vasilópoulo | Vasilópoulo | 85 |
Yhteensä: 1 009
Espoon karmeliittaluostari

Espoon karmeliittaluostari
Espoon Jumalanäidin karmeliittaluostari oli katolisen kirkon karmeliittasääntökuntaan kuulunut luostariyhteisö. Se sijaitsi Espoossa Röylän kaupunginosassa. Ensimmäiset karmeliittasisaret saapuivat Suomeen 1988. Espoossa toimineeseen yhteisöön kuului kuusi sisarta.
Luostarin viimeiset nunnat lähtivät pois Suomesta syyskuussa 2021, ja luostari suljettiin.
Aiheesta muualla

Jumalanäidin karmeliittaluostarin kotisivu
Kirkko ja Kaupunki: Hiljaisuuden vastustamaton houkutus
Euroopan liberaalinuoret

| Euroopan Liberaalinuoret European Liberal Youth |
| --- | --- |
  
  
  
Perustettu:  1976
Puheenjohtaja:   Dan-Aria Sucuri 
Pääsihteeri:   Bàlint Gyevai
Johto:    Ines Holzegger (vpj.)   Tuuli Helind (rahastonhoitaja)  Laia Comerma   Alexandre Servais  Ellinor Juth   Tanzer Yuseinov  
Ideologia:  liberalismi EU-myönteisyys
Toimisto:   Bryssel, Belgia
Jäsenmäärä:  62 järjestöä 
Kotisivu:  www.lymec.eu
Infobox OKNimi-testi OK: 
Euroopan liberaalinuoret (engl. European Liberal Youth, lyh. LYMEC) on liberaalien poliittisten nuorisojärjestöjen eurooppalainen katto-organisaatio.
LYMEC on Euroopan liberaalidemokraattisen puolueen virallinen nuorisojärjestö ja sillä on ALDE:n päättävissä elimissä äänioikeus. Lisäksi se on IFLRY:n alueellinen jäsenjärjestö. Järjestöllä on jäseniä lähes jokaisessa Euroopan maassa.
Järjestöllä on noin 150 000 jäsentä, joihin kuuluvat jäsenjärjestöjen jäsenet 40 maassa. Tämän lisäksi LYMEC:in kuuluvat yksilöjäsenet. Yksilöjäsenyys on tarkoitettu lähinnä sellaisille järjestön ajatusmaailman jakaville henkilöille, joiden kotimaassa ei ole toiminnassa LYMEC:n jäsenjärjestöä. Yksilöjäsenet valitsevat keskuudestaan omat edustajansa LYMEC:n puoluekokoukseen.
Historia

LYMEC perustettiin vuonna 1976 nimellä Liberal and Radical Youth Movement of the European Community. Nykyiseen muotoon nimi muutettiin 2002.
Vuonna 1997 LYMEC perusti yksilöjäsenyyden, jota kautta yksilöjäsenet voivat tuoda asioita esille nimenomaan eurooppalaisella tasolla, koska järjestön mukaan suurin osa nykyisestä lainsäädännöstä tapahtuu EU:n yhteisillä päätöksillä.
Vuonna 2020 Lymec ilmoitti kannattavansa Taiwanin itsenäisyyttä nimellä "Taiwan". Lisäksi aloite vaati EU:ta luopumaan yhden Kiinan politiikasta. Aloite tuli Lymecin tanskalaiselta jäsenjärjestöltä Radikal Ungdomilta.